Tolong jelaskan mengenai Arsitektur dari Istano Maimun dalam bahasa minangkabau

Bangunan istano ko tadiri dari tigo bagian, yaitu balairuang seri utama, sayok suok, jo sayok kida. Laweh bangunan istano mancapai 2.772 m2, sarato tinggi bangunannyo mancapai 14,14 m. Balairuang nan marupoan bangunan induak lawehnyo mancapai 412 m2, di mano tadapek singgasano karajaan, nan daulu marupoan tampek panobatan rajo atau parayoan ari-ari rayo Islam. Labiah kurang tadapek 30 ruangan pado istano iko.

Pangaruah Eropa taliek jaleh pada desain balairuang, jendela, jo pintu sarato adonyo prasasti bahasa Balando di kaki tangga istano. Lampu-lampu gantuang nan ado barasa dari Parancih, sadang paraboiknyo dari Inggirih jo Balando.

Pangaruah Islam Persia tampak dek atok bangunan nan malangkuang sarupo bangunan di Timur Tangah. Teras lantai duo bawarno kuniang, tanggo kayu, jo iasan atok bamotip pucuak rabuang manampilan ciri Malayu. Kayu-kayu nan bapakai ampia saluruahnyo adolah kayu damar lauik, jinih kayu nan banyak tadapek di Sumatra.